יקבפילס

יֵקַבְּפִּילְס (בלטבית: Jēkabpils, בגרמנית: Jakobstadt – יאקובשטאדט, בפולנית: Jakubowo – יאקובובו, או Jakubów – יאקובוב) היא העיר התשיעית בגודלה בלטביה. העיר הוקמה בשנת 1670 כעיר קטנה בחלקה המזרחי של לטביה הידועה בכינויה לטגליה. בעיר עובר נהר הדאוגבה.

היסטוריה 
תחילה העיר נשלטה בידי הדוכסות הליבונית אך הוחזרה על ידי הלטגלים לשליטתם.

עד השלטון הסובייטי, יקבפילס הייתה שתי ערים נפרדות בכל צד של נהר הדאוגבה – יקבפילס וקרוסטפילס (Krustpils, בגרמנית: Kreutzburg – קרייצבורג). יקבפילס ההיסטורית שכנה בגדה הדרומית של נהר הדאוגבה, בסלוניה , ואילו קרוסטפילס ההיסטורית שכנה בגדתו הצפונית, בלטגליה. שתי הערים אוחדו במהלך השלטון הסובייטי ב-1962 תחת השם יקבפילס, אך הן שומרות על אופיין האזורי המובהק.

בתקופת לטביה העצמאית, באמצע שנות השלושים של המאה העשרים, ישבו ביקבפילס כ-800 יהודים. בימי השלטון הסובייטי (1941-1940) נסגרו מוסדות הציבור היהודיים והולאמו העסקים הפרטיים.

ב-29 ביוני 1941 כבשו הגרמנים את יקבפילס, וריכזו את יהודיה בגטו, תוך העסקתם בעבודות כפייה קשות ומשפילות. בספטמבר 1941 נרצחו יהודי הגטו בארבעה בורות ירי ביער סמוך.

קישורים חיצוניים

 
 
 
 

לטביה: ערים
יהדות לטביה
בורות ירי בשואה
יישובים שהוקמו ב-1670